ΔΗΜΟΣ ΑΓΙΑΣ ΒΑΡΒΑΡΑΣ



*Γραφείο Τύπου*

**ΔΕΛΤΙΟ ΤΥΠΟΥ *26/10/2022***

**Άρχισαν τα έργα ανάπλασης της οδού Βεάκη παρουσία**

**του Δημάρχου της πόλης κ. Λάμπρου Μίχου**

Πρόκειται για ένα έργο που στοχεύει στην επίλυση ενός σοβαρού ζητήματος όπως είναι η συγκέντρωση όμβριων υδάτων για το οποίο ο κ. Μίχος άκουσε τη γνώμη κατοίκων για τις λεπτομέρειες έτσι ώστε να γίνουν όλα όπως πρέπει.

Πλέον, το πρόβλημα αυτό, με την επισταμένη μελέτη της Τεχνικής Υπηρεσίας και την επίβλεψη των τεχνικών επιστημόνων του Δήμου, θα πάψει να υφίσταται.

Πέραν αυτού βεβαίως οι εργασίες θα επιφέρουν και την αισθητική αναβάθμιση της περιοχής.

Η ανάπλαση περιλαμβάνει, μεταξύ άλλων, την ανακατασκευή παρτεριών και αντικατάσταση πλακών του καταστρώματος της οδού. Ένα έργο για το οποίο ο Δήμαρχος κ. Λάμπρος Μίχος, από τις αρχές της παρούσης θητείας, είχε δεσμευθεί στους κατοίκους γίνεται πράξη.